**Liečebno-výchovné sanatórium**

**Mojmírovká 70, 951 15 Poľný Kesov**

**Plán práce psychologičiek na školský rok 2022/2023**

 **Mgr. Jana Zámečníková**

 **Psychologička LVS**

**---------------------------------**

 **Mgr. Ema Micháleková PhDr. Jana Jančovičová**

 **psychologička LVS riaditeľka LVS**

#### Plán práce psychologičiek

**Školský rok**:  **2022/23**

**Psychologičky:** Mgr. Jana Zámečníková, Mgr. Ema Micháleková

**Psychologičky pri svojej činnosti spolupracujú s vedením školy, s pedagogickými zamestnancami (učitelia, denní a noční vychovávatelia), so zdravotnou sestrou LVS (Jana Kohútová), s výchovným poradcom (Mgr. Matej Buranský), koordinátormi prevencie drogových závislostí a sociálno-patologických javov (Mgr. Marta Skladaná, Mgr. Ivan Nagy), s koordinátormi pre prevenciu a riešenie šikanovania (Mgr. Róbert Bednárik, Dana Majirošová), s koordinátorom pre výchovu k manželstvu a rodičovstvu (Mgr. Stanislav Zábojník), s koordinátorkou prevencie proti obezite (Adriana Kľuchtiaková, DiS.), s koordinátorom environmentálnej výchovy (Milada Rumanovská, DiS.), s koordinátorom projektov Erasmus (Mgr. Ing. Daniel Kučerka), ako i s inými odbornými pracovníkmi a inštitúciami (multidisciplinárna a medzirezortná spolupráca). Psychologičky sú súčasťou odborného podporného tímu LVS.**

**Pri poskytovaní psychologických služieb deťom, zákonným zástupcom a pedagogickým zamestnancom, ktorí sa podieľajú na výchove a vzdelávaní, sa psychologičky riadia etickým kódexom práce psychológa, ako aj etickým kódexom práce školského psychológa.**

#### A. HLAVNÉ ÚLOHY

Poskytovať odborné psychologické služby deťom s vývinovou poruchou učenia a deťom s poruchami a aktivity a pozornosti, ich zákonným zástupcom a pedagogickým zamestnancom zariadenia. Využívať moderné formy a metódy diagnostickej, poradenskej, preventívnej a terapeutickej práce, a to individuálne, skupinovo i hromadne, priamo, v bezprostrednom styku s deťmi alebo sprostredkovane prostredníctvom učiteľov, vychovávateľov, rodičov/zákonných zástupcov. Poskytovať krízovú intervenciu a odbornú pomoc deťom a žiakom v rámci psychologickej intervencie.

Poskytnúť služby, rady, návrhy, konzultácie deťom, učiteľom, vychovávateľom, zákonným zástupcom, vedeniu školy a riaditeľke, ktorí vystupujú vo funkcii konzultujúcich a psychológ vo funkcii konzultanta.

Poskytnúť služby zariadeniu a realizovať aktivity pri problémoch a ťažkostiach detí v učení, v správaní, pri rozhodovaní a voľbe povolania, narušených sociálnych vzťahoch v triede, psychohygienických otázkach zariadenia a vo výchovno – vzdelávacom procese. V rámci predmetu terapeuticko-korekčné cvičenia sa zamerať na rozvoj osobnosti dieťaťa s využitím odborných metód a postupov.

Získavať informácie o potrebách dieťaťa vhodnými metódami, vyjasňovať a analyzovať tieto potreby a pripraviť následný poradenský alebo terapeutický postup.

Poskytnúť konzultácie rodičom, učiteľom, vychovávateľom ohľadom práce s deťmi s vývinovou poruchou učenia a deťmi s poruchami aktivity a pozornosti v spolupráci so zariadeniami poradenstva a prevencie.

Spolupracovať s inými odbornými pracovníkmi a inštitúciami v rámci multidisciplinárnej a medzirezortnej spolupráce.

Vzdelávať sa v súlade s Plánom profesijného rozvoja, študovať aktuálne trendy a poznatky

v oblasti psychológie.

#### B. PLÁN PRÁCE – AKTIVITY VYKONÁVANÉ CELOROČNE

Konzultačná a poradenská činnosť pre deti a žiakov, zákonných zástupcov a zamestnancov zariadenia podľa potreby. Konzultačná činnosť s inými odbornými pracovníkmi a inštitúciami (školské zariadenia výchovného poradenstva a prevencie, pedopsychiatri, klinickí psychológovia, sociálni kurátori z OSPOD a SK, orgány činné v trestnom konaní, CDR a i.).

Realizácia rôznych druhov terapií, podpornej psychoterapie, relaxačných techník a tréningu sociálnych zručností. Poskytovanie krízovej intervencie.

Preventívne a intervenčné aktivity podľa potreby.

Účasť na stretnutiach odborného podporného tímu LVS, na poradách, pedagogických radách, metodických stretnutiach a triednych skupinových poradách.

 Spoluúčasť na príjme nových detí do LVS, účasť na triednych komunitách, veľkých komunitách LVS.

Telefonické poradenstvo a podpora deťom a zákonným zástupcom počas prípadného dištančného vzdelávania žiakov.

Administratívna činnosť zameraná na vedenie osobného spisu klienta a písanie záverečných psychologických správ na dieťa a správ podľa potreby.

Ďalšie vzdelávanie psychologičiek podľa aktuálnej ponuky a v súlade s Plánom profesijného rozvoja.

|  |  |  |  |
| --- | --- | --- | --- |
| **Mesiac**  | **Činnosť**  | **Externá spolupráca**  | **Výstup**  |
| September   |   |     |  |
| Október           | Orientačná diagnostika profesijnej orientácie Stretnutie odborného podporného tímu (OPT) LVS |     | Dotazníky, projekt.techniky, rozhovor; žiaci 9.ročníka  |
| November | Triedne skupinové porady  Čiastkové prehodnotenie pobytu(u detí s viac ako ročným pobytom v LVS) |  | Každá trieda samostatneStretnutie OPT LVS so zákonnými zástupcami |
| December  | Čiastkové prehodnotenie pobytu(u nových detí) Prevencia rizikového správania – šikanovanie (mapovanie úrovne vedomostí) |  | Stretnutie OPT LVS so zákonnými zástupcamiDotazník; všetky triedy |
| Január  | Čiastkové prehodnotenie pobytu(u detí nových detí)Stretnutie odborného podporného tímu LVS |  | Stretnutie OPT LVS so zákonnými zástupcami |
|  |  |        |  |
|  |   |    |   |
| **Mesiac**  | **Činnosť**  | **Externá spolupráca**  | **Výstup**  |
| Február   |  Dohovor o právach dieťaťa |     | Prednáška, diskusia, cvičenia |
| Marec           | Triedne skupinové porady |     | Každá trieda samostatne |
| Apríl  | Stretnutie odporného podporného tímu LVSEdukatívna aktivita pre pedagogických zamestnancov (učitelia, vychovávatelia) – téma: Hyperkinetické poruchy |  | Prednáška  |
| Máj  | Triedne skupinové porady Prevencia šikanovania – téma : Kyberšikana | odborník | Každá trieda samostatnePrednáška spojená s diskusiou |
| Jún | Záverečné konzultácie so zákonnými zástupcami podľa záujmu (zhodnotenie pobytu + odporúčania)Stretnutie odborného podporného tímu LVS – vyhodnotenie práce |  | Konzultácie so zákonnými zástupcami |
|     |   |  | Mgr. Jana Zámečníková Mgr. Ema MichálekováPsychologičky LVS |

V Poľnom Kesove, dňa 02.09.2022